ET
C 173/24
Euroopa Liidu Teataja
15.5.2023
Eelotsuse küsimus Kas direktiivi 2014/24/EL (1) artikli 32 lõike 2 punkti c, võttes arvesse ELTL artiklit 14, tuleb kitsendavalt tõlgendada nii, et üldhuviteenuste osutamise riigihankelepinguid võib äärmise kiireloomulisuse korral sõlmida väljakuulutamiseta läbirääkimistega hankemenetluses ka juhul, kui sündmus oli avaliku sektori hankijale ettenähtav ning äärmise kiireloomulisuse põhjendamiseks esitatavad asjaolud johtuvad temast?
(1)
Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta tõlgendamiseks (ELT 2014, L 94, lk 65).
17. märtsil 2023 esitatud hagi – Euroopa Komisjon versus Bulgaaria Vabariik (Kohtuasi C-165/23) (2023/C 173/33) Kohtumenetluse keel: bulgaaria Pooled Hageja: Euroopa Komisjon (esindajad: Gr.
Koleva ja S. Hermes) Kostja: Bulgaaria Vabariik
Väited ja peamised argumendid Käesolev kohtuasi puudutab seda, et Bulgaaria Vabariik on rikkunud kohustusi, mis tulenevad Euroopa Parlamendi ja nõukogu 22. oktoobri 2014. aasta määruse (EL) nr 1143/2014 looduslikku tasakaalu ohustavate võõrliikide sissetoomise ja levimise ennetamise ja ohjamise kohta (edaspidi „määrus“) (1) artikli 13 lõigetest 2 ja 5 ning artikli 14 lõigetest 1 ja 2.
Määruse artikli 14 lõike 1 kohaselt pidi Bulgaaria Vabariik looma liidu jaoks probleemsete looduslikku tasakaalu ohustavate võõrliikide järelevalvesüsteemi või lisama selle enda olemasolevasse süsteemi hiljemalt 13. jaanuariks 2018, mille kaudu kogutakse uuringute, seire või muude menetluste abil andmeid keskkonnas esinevate looduslikku tasakaalu ohustavate võõrliikide kohta ja talletatakse need, et vältida looduslikku tasakaalu ohustavate võõrliikide levimist liitu või liidus.
Järelevalvesüsteem peab vastama määruse artikli 14 lõikes 2 kehtestatud nõuetele.
Määruse artikli 13 lõigete 2 ja 5 kohaselt pidi Bulgaaria Vabariik koostama ja rakendama hiljemalt 13. juuliks 2019 ühe või mitu tegevuskava ning esitama selle kava või need kavad viivitamatult komisjonile.
Bulgaaria Vabariik on rikkunud eespool viidatud kohustusi.
Hageja nõuded Hageja palub — tunnistada, et kuna Bulgaaria Vabariik ei ole loonud liidu jaoks probleemsete looduslikku tasakaalu ohustavate võõrliikide järelevalvesüsteemi (või lisanud selle enda olemasolevasse süsteemi), mis sisaldab kogu teavet, mis on esitatud määruse artikli 14 lõikes 2, siis on see liikmesriik rikkunud määruse artikli 14 lõigetest 1 ja 2 tulenevaid kohustusi; — tunnistada, et kuna Bulgaaria Vabariik ei koostanud ega rakendanud ühte või mitut tegevuskava looduslikku tasakaalu ohustavate võõrliikide esmatähtsatest liikumisteedest ega esitanud seda kava või neid kavasid viivitamatult komisjonile, siis on see liikmesriik rikkunud määruse artikli 13 lõigetest 2 ja 5 tulenevaid kohustusi;